I dag var ældre over 60 år inviteret til Seniorbadminton i Hjørring Badmintonklub, hvor pensionister der gerne vil slå til fjerbolden, kunne komme og hygge sig ganske uforpligtende. Til formiddag var det dog mange af de faste spillere, der var mødt op. Klubbens holdtræner håber, at flere nye har lyst til at spille med. - Jeg håber, at der kommer nogle flere. Vi mangler især damer, lyder det fra Søren Mathiasen, der er holdtræner i Hjørring Badmintonklub. Hvad håber du på at få ud af ugen? - Motion, og hygge, hygge, hygge, siger han med et smil. Der vil i løbet af ugen være mange forskellige motionstilbud i hele Nordjylland. Inde på danmarksmotionsuge.dk kan du se, hvilke arrangementer der bliver tilbudt hvor.

Opsummering:
Danmarks Motionsuge er skudt i gang. Det finder sted hvert år i uge 41, hvor klubber og foreninger tilbyder gratis holdtræninger i hele landet.